# metadata.dc.description.abstract[].value
Diuen els teòrics de la divulgació científica que per cada fórmula que incorpora un text d'aquestes característiques, el nombre de lectors es redueix a la meitat. Però fan una excepció amb la famosa fórmula d'Albert Einstein que serveix de títol per a aquest article, atès que per la seva simplicitat i elegància ha passat a formar part de la cultura popular. Relaciona l'energia amb la massa d'un cos en repòs: l'energia d'aquest cos (E) és igual a la seva massa (m) multiplicada per la velocitat de la llum al quadrat (c²). Tant simple i alhora tan plena d'inferències complexes, que delecten i atabalen a parts iguals els estudiants de física més motivats.Les teories d'Einstein van revolucionar el món de la física. Encara ara s'analitzen i es discuteixen dades per confirmar algunes de les deduccions que va fer, per exemple que la velocitat de la llum és la mateixa amb independència de quina sigui la velocitat de l'observador. O si aquesta velocitat varia en funció de l'energia dels fotons.

# metadata.dc.source[].value
Divulgació i Premsa (Genètica, Microbiologia i Estadística)